|  |  |  |  |  |  |
| --- | --- | --- | --- | --- | --- |
| MÄÄRUS | | | | EELNÕU | |
| Kadrina | | 27. november 2024 nr | | |
|  | |  | | | |

Kadrina valla arengukava

aastateks 2024-2035 muutmine

Määrus kehtestatakse kohaliku omavalitsuse korralduse seaduse § 22 lõike 1 punkti 7, Kadrina Vallavolikogu 25. novembri 2020 määruse nr 51 „Kadrina valla arengukavade menetlemise kord“ § 2 alusel.

§ 1. Arengukava muutmine

Kadrina valla arengukava aastateks 2024-2035 muudetakse vastavalt käesoleva määruse lisale.

§ 2. Määruse jõustumine

Määrus jõustub kolmandal päeval pärast Riigi Teatajas avaldamist.

|  |  |
| --- | --- |
|  | |
| (allkirjastatud digitaalselt) |  |
| Madis Viise |  |
| vallavolikogu esimees |  |
|  |  |

Seletuskiri määruse eelnõule „Kadrina valla arengukava aastateks 2024-2035 muutmine“

Kuna Kadrina valla arengu eesmärgid ja planeeritud tegevused ei ole muutunud siis muudetakse ainult eelarvestrateegia osa ja kehtestatakse eelarvestrateegia aastateks 2025-2028.

Kohaliku omavalitsuse üksuse finantsjuhtimise seadus näeb ette eelarvestrateegia koostamise järgnevaks neljaks aastaks, seega tuleb eelarvestrateegiat iga-aastaselt täpsustada ja lisada üks aasta.

Eelarvestrateegia põhitegevuse tulude ja kulude planeerimisel on lähtutud järgmistest muudatustest.

Füüsilise isiku tulumaksu laekumise prognoosimisel on lähtutud kavandatavatest tulumaksu eraldamise muudatustest perioodil 2025-2028. Kava järgi suureneb pensionitulult eraldatava tulumaksu määr 5,5%-lt aastal 2025 kuni 10,23%-ni aastal 2028.

Füüsilise isiku muudelt tuludelt kohalikule omavalitsusele eraldatav tulumaksumäär väheneb 11,29%-lt aastal 2025 kuni 10,23%-ni aastal 2028.

Maamaksu prognoosimisel on lähtututud kehtivatest maamaksumääradest ja aastase kasvu 50% piirangust.

Kulude prognoosimisel on lähtutud eeldusest, et 2025. aastal riigieelarve toetustest kaetavad kulud (sh ka pedagoogide palk ei suurene).

Täpsustatud on investeeringute mahtusid ja ajakava.

Kadrina aleviku keskväljaku väljaehitamise investeering suureneb 2,4 miljoni euroni (oli 1,65miljonit), sealhulgas toetuse osa suureneb 1,4 miljoni euroni (oli 0,9 miljonit).

Seoses meetmest Kohaliku omavalitsuse investeeringud jalgratta- või jalgteedesse saadud toetusele lisandub 2025. aasta eelarvesse koos omafinantseeringuga 634 tuhat eurot kõnnitee raudteejaam-Neeruti rajamiseks (toetuse osa 254 tuhat eurot).

Täpsustub ka eakate teenusmaja projekti toetuse osa. Strateegias 2024-2027 oli kavandatud kokku 2,7 miljonit, millest 1,96 toetusena. Täpsustunud toetuse summa on 1,48 miljonit kuna vastavalt meetme tingimustele on osa kuludest mitteabikõlbulikud.

Kadrina Keskkooli hoone renoveerimine lükkub edasi aastatele 2027-2029 ja on planeeritud kahes osas. Uue koolihoone ehitus vana maja asemele on planeeritud aastatel 2027-2028 ja selle kontrolleelarve järgne maksumus on 14 miljonit eurot, millest 10 miljonit on kavas katta toetuste arvelt. Koolihoone A-korpuse renoveerimine maksumusega 2,5 miljonit eurot on kavandatud alates 2029. aastast.

Muudatusettepanekute tähtaeg oli 14.11.2024. Muudatusettepanekuid ei laekunud.

Mare Kukk

pearaamatupidaja